അഞ്ചുവയസ്സുകാരന് നദിയില് കൊല്ലപ്പെട്ട നിലയില് അമ്മയേയും അച്ഛനേയും 13 കാരനായ സഹോദരനേയും അറസ്റ്റ് ചെയ്ത് പൊലീസ് ക്രൂരത വെയില്സില് ലണ്ടന്: ഒഗ്മോര് നദിയില് കണ്ടെത്തിയ മരിച്ചനിലയില് കണ്ടെത്തിയ അഞ്ചുവയസ്സുകാരന് കൊലചെയ്യപ്പെട്ടതാണെന്ന് തെളിഞ്ഞു. ഇതുമായി ബന്ധപ്പെട്ട് ഒരു 30 വയസ്സുകാരനേയും 30 വയസ്സുകാരിയേയും 13 വയസ്സുള്ള ഒരു ബാലനേയും പൊലീസ് അറസ്റ്റ് ചെയ്തു. അറസ്റ്റ് ചെയ്യപ്പെട്ടവരുടെ വിശദാംശങ്ങള് പൊലീസ് പുറത്തുവിട്ടിട്ടില്ല. എങ്കിലും ഇവര് മരണമടഞ്ഞ കുട്ടിയുടെ മാതാപിതാക്കള്ക്കും സഹോദരനും സമാനമായ ബന്ധത്തിലുള്ളവരാണെന്ന ചില സൂചനകള് ലഭിക്കുന്നുണ്ട്. ഇത് പക്ഷെ ഇനിയും സ്ഥിരീകരിച്ചിട്ടില്ല. ഇനിയും ആരെന്ന കാര്യം പുറത്തുവിടാത്ത ഈ അഞ്ചുവയസ്സുകാരന് സൗത്ത് വെയില്സിലുള്ള തന്റെ വീട്ടില് നിന്നും ശനിയാഴ്ച്ച രാവിലെ 5.45 നാണ് അപ്രത്യക്ഷമാകുന്നത്. പിന്നീട് ഒഗ്മോര് നദിയില് ഈ കുഞ്ഞിനെ കണ്ടെത്തുകയായിരുന്നു. ബ്രിഡ്ജെന്റിലെ പ്രിന്സസ് ഓഫ് വെയില്സ് ആശുപത്രിയിലെത്തിച്ചെങ്കിലും കുഞ്ഞിന്റെ മരണം സ്ഥിരീകരിക്കുക മാത്രമായിരുന്നു ഡോക്ടര്മാര്ക്ക് ചെയ്യാനുണ്ടായിരുന്നത്. നദിയിലും അതിനോട് ചേര്ന്നുള്ള കളിസ്ഥലത്തും പൊലീസുകാരും ഫൊറെന്സിക് ഉദ്യോഗസ്ഥരും വിശദമായ പരിശോധനകള് നടത്തിക്കൊണ്ടിരിക്കുകയാണ്. കൊലപാതക കുറ്റത്തിനാണ് 39 കാരനേയും 30 കാരിയേയും 13 വയസ്സുള്ള ബാലനേയും അറസ്റ്റ് ചെയ്തതെന്ന് വെളിപ്പെടുത്തിയ സൗത്ത് വെയില്സ് പൊലീസിന്റെ വക്താവ് ഈ കൊലപാതകത്തില് മറ്റാര്ക്കെങ്കിലും കൂടി പങ്കുള്ളതായി കരുതുന്നില്ലെന്നും പറഞ്ഞു. അറസ്റ്റ് ചെയ്യപ്പെട്ടവരെല്ലാം ബ്രിഡ്ജെന്റ് ഭാഗത്തുനിന്നുള്ളവരാണെന്നും വക്താവ് അറിയിച്ചു. ബ്രിഡ്ജെന്റില് തന്നെയാണ് മരണമടഞ്ഞ കുഞ്ഞും താമസിക്കുന്നത്. ഇതുമായി ബന്ധപ്പെട്ട് കൂടുതല് വിശദാംശങ്ങളൊന്നും സൗത്ത് വെയില്സ് പൊലീസ് പുറത്തുവിട്ടിട്ടില്ല. ബ്രിഡ്ജാന്റിലെ സാണ് എന്ന സ്ഥലത്തുനിന്നും 5 വയസ്സുള്ള ഒരു കുട്ടിയെ കാണാതെയാവുകയും പിന്നീറ്റ് ആ കുട്ടി കൊല്ലപ്പെട്ട നിലയില് ഒഗ്മൂര് നദിയില് കണപ്പെടുകയും ചെയ്തു എന്നും അതുമായി ബന്ധപ്പെട്ട് മൂന്നുപേര് അറസ്റ്റിലായി എന്നും മാത്രമാണ് പൊലീസ് വെളിപ്പെടുത്തുനന്ത്. ഇതുമായി ബന്ധപ്പെട്ട എന്തെങ്കിലും വിവരങ്ങള് അറിയാവുന്നവരുണ്ടെങ്കില് മേജര് ക്രൈം ടീമിനെ നെരിട്ട് ബന്ധപ്പെടാവുന്നതാണെന്നും പൊലീസ് വക്താവ് അറിയിച്ചു. പൊലീസിന്റെ അന്വേഷണം ഇപ്പോഴും പ്രാഥമിക ഘട്ടത്തിലാണ്. മൃതദേഹം കണ്ടെടുത്ത ഒഗ്മോര് നദിക്കരയിലുള്ള പാണ്ഡി പാര്ക്കിന്റെ മിക്ക ഭാഗങ്ങളും അന്വേഷണവുമായി ബന്ധപ്പെട്ട് പൊലീസ് അടച്ചു സീല് വച്ചിരിക്കുകയാണ്. സംഭവത്തിന് ദൃക്സാക്ഷികള് ഉള്ളതായി ഇതുവരെ അറിവായിട്ടില്ല. അങ്ങനെയാരെങ്കിലുമുണ്ടെങ്കില് പൊലീസുമായി ബന്ധപ്പെടണമെന്നും അഭ്യര്ത്ഥിച്ചിട്ടുണ്ട്. അതേസമയം, ഈ സംഭവവുമായി ബന്ധപ്പെട്ട ഊഹോപോഹങ്ങള് സമൂഹമാധ്യമങ്ങളില് കൂടി പ്രചരിപ്പിക്കാതിരിക്കാന് ശ്രമിക്കണമെന്നും പൊലീസ് ആവശ്യപ്പെട്ടു. അതിരാവിലെ, ഈ മരണമടഞ്ഞ കുഞ്ഞിന്റെ വീട്ടില് നിന്നും ഉച്ചത്തിലുള്ള നിലവിളി കേട്ടതായി അയല്വാസികള് പറയുന്നു. പുരകിലെ വാതില് തുറന്നു കിടക്കുകയായിരുന്നു. കുഞ്ഞിന്റെ അമ്മ മകനെ ഉച്ചത്തില് വിളിക്കുന്നതായിരുന്നു കേട്ടതെന്ന് ഒരു അയല്വാസി പറഞ്ഞു. അല്പസമയത്തിനു ശേഷം പൊലീസ് അവിടെയെത്തി. പിന്നീട് പൊലീസിന്റെ സാന്നിദ്ധ്യം അവിടെ തുടരുകയാണെന്നും അയല്വാസികള് പറയുന്നു. Stories you may Like